परीक्षा में 1428 परीक्षार्थी पहुंचे
जिलेके आठ केन्द्रों पर राज्य मेधा छात्रवृत्ति, राज्य निर्धनता सह मेधा छात्रवृत्ति एवं राष्ट्रीय मेधा छात्रवृत्ति परीक्षा रविवार को आयोजित की गई। इसमें कक्षा सात और कक्षा आठ के बच्चों ने भाग लिया। परीक्षा सुबह 10 से 1 बजे तक चली। परीक्षा में 1541 परीक्षार्थियों को शामिल होना था, परन्तु 1428 परीक्षार्थी ही शामिल हुए। जिला शिक्षा अधिकारी महीप सिंह ने बताया कि शांतिपूर्ण परीक्षा कराने के लिए मजिस्ट्रेट नियुक्त किए गए थे। उन्होंने बताया कि उच्च विद्यालय पेटरवार, राज्य संपोषित उच्च विद्यालय कसमार, उच्च विद्यालय चंदनकियारी, राम र| उच्च विद्यालय ढोरी, भूषण उच्च विद्यालय नावाडीह, रामरुद्र उच्च विद्यालय चास, उच्च विद्यालय बांधडीह, मॉडर्न उच्च विद्यालय गोमिया में केन्द्र बनाया गया था।
जनवरी में लगेगी जवाहरलाल नेहरू प्रदर्शनी
जिलाशिक्षा अधिकारी ने बताया कि जवाहरलाल नेहरू प्रदर्शनी जनवरी में होगी। इसके लिए शिक्षा विभाग ने तैयारी पूरी कर ली है। प्रदर्शनी में 8वीं से 12वीं तक के बच्चे अपने प्रोजेक्ट का प्रदर्शन करेंगे। प्रधानाध्यापकों को निर्देश दिया गया है कि वे अपने-अपने स्कूलों के बच्चों को प्रदर्शनी के लिए तैयार करें।
hin_Deva hin_Deva hin_Deva hin_Deva